《宾阳八景 其六 马潭烟雨》
明代·梁鱼

深潭怪物忽不乐，大嘘怒气烟雨恶。断渚瀰漫鸥鹭愁，乱波黠跳蛟龙跃。

隔江渔父但闻声，蓬底商人眠不著。我来劝课愧无功，借向平畴助东作。

作者简介：梁鱼，字克龙。顺德人。明宪宗成化七年（一四七一）举人。官广西平乐知县。孝宗弘治十四年（一五〇一）迁宾州知州。后为部使者所斥，遂拂衣归。明郭棐撰《粤大记》卷二〇有传。